Document ID: 31992D0315

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιουνίου 1992 για τροποποίηση της απόφασης 90/644/ΕΟΚ σχετικά με την εκκαθάριση των λογαριασμών των κρατών μελών που αφορούν τις δαπάνες που έχουν χρηματοδοτηθεί από το ΕΓΤΠΕ, τμήμα Εγγυήσεων, για το οικονομικό έτος 1988 (92/315/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2), και ιδίως το άρθρο 5 παράγραφος 2,
Κατόπιν διαβουλεύσεως με την επιτροπή του Ταμείου,
Εκτιμώντας ότι με την απόφαση 90/644/ΕΟΚ (3), όπως τροποποιήθηκε από την απόφαση 91/583/ΕΟΚ (4), η Επιτροπή δεν έκανε αποδεκτό με επιφύλαξη το ποσό των 547 383 456 γαλλικών φράγκων, όσον αφορά τις επιστροφές στην εξαγωγή που χορηγήθηκαν στους τομείς των σιτηρών και της ζάχαρης από τη Γαλλία- ότι, ωστόσο, η Επιτροπή δεσμεύτηκε να επανεξετάσει την απόρριψη αυτή εάν το ενδιαφερόμενο κράτος μέλος προβεί σε συμπληρωματικό έλεγχο των εν λόγω δαπανών και προσκομίσει αποδείξεις ικανές να διαλύσουν τις αμφιβολίες σχετικά με το βάσιμο των δηλωμένων επιστροφών- ότι η έρευνα που πραγματοποιήθηκε ως συνέπεια αυτής της επιφύλαξης, στις εξαγωγικές επιχειρήσεις στη Γαλλία δεν αποκάλυψε ανωμαλίες- ότι πρέπει, ως εκ τούτου, να αναληφθούν τα παρακρατηθέντα ποσά,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 90/644/ΕΟΚ αντικαθίσταται όσον αφορά τη Γαλλία από το παράρτημα της παρούσας απόφασης.
Άρθρο 2
1. Το ποσό των 547 383 456 γαλλικών φράγκων καταβάλλεται στη Γαλλία στο πλαίσιο των προκαταβολών που πληρώνονται για το οικονομικό έτος 1992.
2. Οι δαπάνες οι οποίες είναι αποτέλεσμα της παρούσας απόφασης καταλογίζονται στο κεφάλαιο Β1-37 του προϋπολογισμού.
Άρθρο 3
Η παρούσα απόφαση απευθύνεται στα κράτη μέλη. Βρυξέλλες, 16 Ιουνίου 1992.

Labels: 18
15
4